OzLabs/hebrew-wiki-articles huggingface dataset:
ציפורי שיחים

ציפורי שיחים (שם מדעי: Atrichornithidae) היא משפחה של ציפורי שיר החיה באוסטרליה וכוללת סוג יחיד - ציפור שיחים (Atrichornis) - ובו שני מינים.

== מאפיינים ==
ציפורים אלה דומות לזרזיר מצוי ובעלות גוף חום-שחור עם בטן זהובה וכתם לבן על החזה ועל הבטן. רגליהן גדולות ומאפשרות תנועה מהירה וזנבן ארוך. כפי ששמן מרמז הן שוכנות בעיקר בערבות השיחים של אוסטרליה. הן רצות מהר אבל חלשות בתעופה. הזכרים נוטשים את הנקבות מיד אחרי ההזדווגות ואינם שותפים לגידול הצאצאים.

ציפורים אלה מצויות בסכנת הכחדה בטבע, והיו כמעט על סף הכחדה ב-1962. משנת 2002 נרשמה התאוששות באוכלוסיותן.

==מיון==
משפחה זו קרובה למשפחות הנבליים, הסוכיים והסלילניים. כל אלה הם קרובים רחוקים של העורביים שחיים רק באזור האינדו-אוסטרלי.

במשפחה שני מינים:
*משפחה ציפורי שיחים (Atrichornithidae)
**סוג ציפור שיחים (Atrichornis)
***מין ציפור שיחים חלודית (Atrichornis rufescens)
***מין ציפור שיחים קולנית (Atrichornis clamosus)

==קישורים חיצוניים==

* 

קטגוריה:בעלי חיים שתוארו ב-1885
קטגוריה:טקסונים שתוארו בידי לאונרד הס שטיינגר
קטגוריה:עורבאים
אכנתיזיים

Pyrrholaemus sagittatus
אכנתיזיים (שם מדעי: Acanthizidae) או סבכיי אוסטרליה היא משפחת ציפורי שיר קטנות החיות באוסטרליה וסביבותיה. הן קרובותיהם של הפרדלוטיים.
== מאפיינים ==
אורכן 8–12 ס"מ והן בעלות זנב ארוך ונוצות חומות-אדמוניות. הן דומות מאוד לסבכיים של העולם הישן, אך אינן קרובות. ראשן קטן עם מקור קצר, הפנים לעיתים מפוספסות והגוף מוצק יותר.

ציפורים אלה חיות במגוון בתי גידול באינדונזיה, אוסטרליה, ניו זילנד ואיי האוקיינוס השקט. ייתכן שהן הגיעו עד לפיליפינים. הן חיות בעיקר ביערות ובאזורי שיחים, אך ישנם מינים המותאמים לתנאים הרריים. הן ניזונות על חרקים וחלק גם על זרעים.

==מיון==
*משפחה אכנתיזיים (Acanthizidae)
**תת-משפחה Sericornithinae
***סוג ומין יחיד Pycnoptilus floccosus
***סוג ומין יחיד Origma solitaria
***סוג ומין יחיד Oreoscopus gutturalis
***סוג Crateroscelis (בו 3 מינים)
***סוג Sericorni (בו 13 מינים)
***סוג ומין יחיד Acanthornis magna
***סוג Hylacola (בו 2 מינים)
***סוג Calamanthus (בו 2 מינים)
***סוג Pyrrholaemus (בו 2 מינים)
**תת-משפחה Acanthizinae
***סוג ומין יחיד Smicrornis brevirostris
***סוג Gerygone (בו 19 מינים ואחד נכחד)
***סוג קוצנית מקור (Acanthiza) (בו 13 מינים) - בו קוצנית מקור צהובת-שת
***סוג Aphelocephala (בו 3 מינים)

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1872
קטגוריה:טקסונים שתוארו בידי קרל יקוב סונדול
אליפות גרמניה בכדורגל 1948

אליפות גרמניה בכדורגל 1948 הייתה העונה ה-38 של התחרות והראשונה לאחר מלחמת העולם השנייה. זה היה השלב האחרון של עונת 1947/1948 בכדורגל הגרמני. 

התחרות הסתיימה בניצחון של נירנברג וזאת בפעם השביעית בתולדות המועדון. לפ.צ. קייזרסלאוטרן זו הייתה ההופעה הראשונה במשחק הגמר לאחר שנת 1903.
==ארגון האליפות==
התחרות כללה 8 קבוצות שהעפילו מליגות אזוריות:

* אוברליגה בשטח הכיבוש הבריטי – המבורג, פ.צ. סנט פאולי
* אוברליגה בשטח הכיבוש הסובייטי – פלניץ
* אוברליגה ברלין – אוניון ברלין
* אוברליגה בשטח הכיבוש הצרפתי – פ.צ. קייזרסלאוטרן, פ.צ.נויינדורף
* אוברליגה בשטח הכיבוש האמריקאי – נירנברג, מינכן 1860 

המשחקים נערכו בשיטת נוק-אאוט.

זו הייתה התחרות היחידה שבסופה לא הוענק פרס – הפרס שהיה מוענק לפני מלחמת העולם השנייה נעלם והכנת הפרס החדש לא הושלמה במועד.

==מהלך התחרות==
קבוצה משטח הכיבוש הסובייטי לא קיבלה אישור מהשלטונות להתייצב למשחק שהיה אמור להיערך בשטוטגרט.

==משחק הגמר==

==כדורגלנים מצטיינים==
מספר כדורגלנים כבשו 3 שערים במהלך התחרות:
* ורנר בסלר, פ.צ. קייזרסלאוטרן
* אוטמר ואלטר, פ.צ. קייזרסלאוטרן
* היינריך שפר, פ.צ. סנט פאולי
* פריץ מחט, פ.צ. סנט פאולי

==קישורים חיצוניים==
* [http://www.rsssf.com/tablesd/duithist4763.html#48 נתונים מפורטים מאתר rsssf]
* [https://web.archive.org/web/20200218031949/https://www.weltfussball.de/ נתונים מאתר weltfussball]

קטגוריה:תחרויות כדורגל ב-1948
קטגוריה:עונות באליפות גרמניה בכדורגל
עונת 1929/1930 בלה ליגה

עונת 1929/1930 הייתה העונה השנייה של לה ליגה, הליגה הספרדית הבכירה בכדורגל. העונה החלה ב-1 בדצמבר 1929 והסתיימה ב-30 במרץ 1930.

הליגה כללה 10 קבוצות.

אתלטיק בילבאו זכתה בתואר הראשון שלה כשהיא עושה זאת מבלי להפסיד אף משחק לאורך העונה. בנוסף לכך, היא זכתה בגביע המלך הספרדי.

בהתאם לתוצאות העונה אתלטיקו מדריד ירדה ליגה.

==כדורגלנים מצטיינים==
בהתאם לנתונים הרשמיים של LFP זוכה פרס הפיצ'יצ'י הוא: גיירמו גורוסטיסה 
( ספרד), אתלטיק בילבאו, שכבש 20 שערים ב-18 משחקים. בהתאם לנתוני עיתון הספורט MARCA הוא כבש 19 שערים בלבד.

השוער המצטיין של העונה הוא: גרגוריו בלסקו ( ספרד), אתלטיק בילבאו, שספג 28 שערים ב-15 משחקים.

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-align="center" bgcolor="D0F0C0"
| 1 || אתלטיק בילבאו ||18||12||6||0||63||28|| 35||30|| זכתה בתואר וגם בגביע המלך הספרדי
|-align="center" bgcolor="#EFEFEF"
| 2 || ברצלונה ||18||11||1||6||46||36|| 10||23||
|-align="center"
| 3 || ארנס קלוב ||18||9||2||7||51||40|| 11||20||
|-align="center" bgcolor="#EFEFEF"
| 4 || אספניול ||18||9||2||7||40||33|| 7||20||
|-align="center"
| 5 || ריאל מדריד ||18||7||3||8||45||42|| 3||17||
|-align="center" bgcolor="#EFEFEF"
| 6 || ריאל אוניון ||18||6||5||7||48||52|| 4-||17||
|-align="center"
| 7 || ריאל סוסיאדד ||18||5||4||9||34||37|| 3-||14||
|-align="center" bgcolor="#EFEFEF"
| 8 || ראסינג סנטנדר ||18||7||0||11||32||58|| 26-||14||
|-align="center"
| 9 || קלוב אירופה ||18||6||1||11||29||44|| 15-||13||
|-align="center" bgcolor="#FFCCCC"
| 10 || אתלטיקו מדריד ||18||5||2||11||32||50|| 18-||12|| ירדה לליגה השנייה
|}

== סטטיסטיקה ==
=== מלכי השערים ===
{| class="wikitable"
|+
!#
!שחקן
!קבוצה
!שערים
|-
|1
| גיירמו גורוסטיסה
|אתלטיק בילבאו
|20
|-
|2
| גספר רוביו
|ריאל מדריד
|19
|-
|3
| סנטיאגו אורטיזבראה
|ריאל אוניון
|18
|-
|4
| ויקטור אונמונו
|אתלטיק בילבאו
|15
|-
|rowspan="2" |5
| לואיס רגיירו
|ריאל אוניון
|rowspan="2"|14
|-
| מנואל גורוצ'אגה
|ארנס קלוב
|-
|7
| חוסה איראראגורי 
|אתלטיק בילבאו
|13
|-
|rowspan="2" |8
| לואיס מארין
|אתלטיקו מדריד
|rowspan="2"|12
|-
| מרטי ונטולרה 
|אספניול
|-
|10
| אנחל ארוצ'ה
|ברצלונה
|11
|}

==קישורים חיצוניים==
* [http://www.rsssf.com/tabless/span30.html נתונים מפורטים מאתר rsssf]
* [http://www.bdfutbol.com/en/t/t1929-30.html נתונים מפורטים מאתר bdfutbol]

קטגוריה:עונות בלה ליגה
קטגוריה:תחרויות כדורגל ב-1929
קטגוריה:תחרויות כדורגל ב-1930
דבורה וייסמן

דבורה וייסמן (באנגלית: Dvora Waysman; נולדה ב- 23 באפריל 1931) היא סופרת אוסטרלית-ישראלית.

==קורות חיים==
דבורה אופס נולדה במלבורן. עלתה לישראל ב-1971 עם בעלה וארבעת ילדיהם. המשפחה גרה בירושלים. שימשה כקצינת העיתונות של בית החולים שערי צדק.

וייסמן כתבה ספרים שהוצאו לאור על ידי כ-20 הוצאות ברחבי העולם. כתבה מאמרים רבים לג'ואיש פרס. בעיקר, היא כותבת בנושאי טיולים, משפחה וחגים יהודיים. במשך שלושה עשורים לימדה וייסמן כתיבה יוצרת.

ב-2014, הסרט רימון הזהב (בבימויו של דן תורג'מן), המבוסס על ספרה של וייסמן, תליון הזהב, זכה בפרס שבזי לחקר מורשת יהודי תימן לספרות.

== פרסים ==
* 1981 - פרס "לירושלים" על חיבוריה על העיר ירושלים 
* 1988 – פרס זיו לעיתונות טלוויזיה מטעם צדק-מדות-מוסר.

==מספריה==
<div class="mw-content-ltr">
* In A Good Pasture, , Mazo Publishers, Nov. 2008
* Seeds Of The Pomegranate, , Mazo Publishers
* The Pomegranate Pendant, , Mazo Publishers, Jan. 2007
* Esther, A Jerusalem Love Story, , Health Communications
* Jewish Detective Stories For Kids
* My Jewish Days of the Week, Hachai Publishing. Artwork by Melanie Schmidt.
</div>

==קישורים חיצוניים==
* [https://dvorawaysman.com/ אתר הבית ובלוג] של דבורה וייסמן
* [https://dvorawaysman.com/my-books/ רשימת הספרים המלאה], באתר המחברת
* [http://www.jpost.com/Author/Dvora-Waysman קורות חיים ומבחר פרסומים], באתר הג'רוזלם פוסט
* [http://www.aish.com/authors/48867577.html קורות חיים ומבחר פרסומים], באתר אש התורה
* דבורה וייסמן, [http://www.aish.com/f/hotm/48931827.html Mother's Day], באתר אש התורה
* דבורה וייסמן, [http://writersweekly.com/this-weeks-article/how-my-novel-became-a-movie-by-dvora-waysman How My Novel Became A Movie! By Dvora Waysman], באתר writersweekly
* John Purcell, [https://blog.booktopia.com.au/2011/07/05/dvora-waysman-author-of-the-pomegranate-pendant-answers-ten-terrifying-questions/ Dvora Waysman, author of The Pomegranate Pendant, answers Ten Terrifying Questions], באתר booktopia

==הערות שוליים==

קטגוריה:סופרות ישראליות
קטגוריה:סופרים ישראלים
קטגוריה:ישראליות ילידות אוסטרליה
קטגוריה:ישראלים ילידי אוסטרליה
קטגוריה:סופרות אוסטרליות
קטגוריה:סופרים אוסטרלים
קטגוריה:סופרים יהודים אוסטרלים
קטגוריה:זוכי פרס זיו
קטגוריה:ישראליות שנולדו ב-1931
קטגוריה:ישראלים שנולדו ב-1931
עונת 1930/1931 בלה ליגה

עונת 1930/1931 הייתה העונה השלישית של לה ליגה שהיא הליגה הספרדית הבכירה בכדורגל. העונה החלה ב-7 בדצמבר 1930 והסתיימה ב-5 באפריל 1931. 

הליגה כללה 10 קבוצות. דפורטיבו אלאבס עלתה למהליגה השנייה.

אתלטיק בילבאו זכתה בפעם השנייה ברציפות. בנוסף לכך, היא זכתה בגביע המלך הספרדי.

בהתאם לתוצאות העונה קלוב אירופה ירדה ליגה ולא חזרה לליגה הבכירה.

==כדורגלנים מצטיינים==
בהתאם לנתונים הרשמיים של LFP זוכה פרס הפיצ'יצ'י הוא: אגוסטין סאוטו ארנה ( ספרד), אתלטיק בילבאו, שכבש 27 שערים ב-17 משחקים.

השוער הטוב ביותר של העונה הוא: ריקרדו זאמורה ( ספרד), ריאל מדריד, שספג 27 שערים ב-14 משחקים.

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-align="center" bgcolor="D0F0C0"
| 1 || אתלטיק בילבאו ||18||11||0||7||73||33|| 40||22|| זכתה בתואר וגם בגביע המלך הספרדי
|-align="center" 
| 2 || ראסינג סנטנדר ||18||10||2||6||49||37|| 12||22||
|-align="center" 
| 3 || ריאל סוסיאדד ||18||10||2||6||42||39|| 3||22||
|-align="center" 
| 4 || ברצלונה ||18||7||7||4||40||43|| 3-||21||
|-align="center" 
| 5 || ארנס קלוב ||18||8||2||8||35||38|| 3-||18||
|-align="center" 
| 6 || ריאל מדריד ||18||7||4||7||24||27|| 3-||18||
|-align="center" 
| 7 || ריאל אוניון ||18||6||4||8||41||45|| 4-|| 16||
|-align="center" 
| 8 || דפורטיבו אלאבס ||18||5||4||9||25||39|| 14-||14||
|-align="center" 
| 9 || אספניול ||18||6||2||10||32||45|| 13-||14||
|-align="center" bgcolor="FFCCCC"
| 10 || קלוב אירופה ||18||6||1||11||23||38|| 15-||13|| ירדה ליגה
|}

== סטטיסטיקה ==
=== מלכי השערים ===
{| class="wikitable"
|+
!#
!שחקן
!קבוצה
!שערים
|-
|1
| אגוסטין סאוטו ארנה
|אתלטיק בילבאו
|27
|-
|2
| גיירמו גורוסטיסה 
|אתלטיק בילבאו
|17
|-
|3
| אנחל ארוצ'ה 
|ברצלונה 
|16
|-
|4
| סנטיאגו אורטיזבראה
|ריאל אוניון
|15
|-
|rowspan="2" |5
| צ'ולין
|ריאל סוסיאדד 
|rowspan="2"|13
|-
| טלתה
|ראסינג סנטנדר 
|-
|rowspan="3" |7
| חוסה איראראגורי 
|אתלטיק בילבאו 
|rowspan="3"|11
|-
| לואיס רגיירו
|ריאל אוניון
|-
| אדלמירו לורנסו
|אספניול 
|-
|rowspan="2" |10
| מנואל אוליברס 
|דפורטיבו אלאבס 
|rowspan="2"|10
|-
| פרנסיסקו ביאנזובס 
|ריאל סוסיאדד 
|}

==קישורים חיצוניים==
* [http://www.rsssf.com/tabless/span31.html נתונים מפורטים מאתר rsssf]
* [http://www.bdfutbol.com/en/t/t1930-31.html נתונים מפורטים מאתר bdfutbol]

קטגוריה:עונות בלה ליגה
קטגוריה:תחרויות כדורגל ב-1930
קטגוריה:תחרויות כדורגל ב-1931
אלפרד קסטלר

אלפרד קסטלר () היה פיזיקאי צרפתי, אשר זכה בפרס נובל לפיזיקה ב-1966, על גילוי ופיתוח שיטות אופטיות למחקר תהודה הרציאנית באטומים.

==ביוגרפיה==
קסטלר נולד באלזס-לורן (אז תחת ההקיסרות הגרמנית). למד בקולמר ואחר כך באקול נורמל סופרייר. לימד פיזיקה בבורדו. 

קסטלר כתב גם שירים בגרמנית.

==מחקר מדעי==

עיקר מחקריו היו בתחום מכניקת הקוונטים, הקשר בין אור לאטום וספקטרוסקופיה. מחקריו בתחומי המהוד האופטי ותהודה מגנטית גרעינית תרמו רבות לפיתוח הלייזר.

קסטלר זכה בפרס נובל לפיזיקה ב-1966, על גילוי ופיתוח שיטות אופטיות למחקר תהודה הרציאנית באטומים.

== קישורים חיצוניים==

* 
* 

קטגוריה:זוכי פרס נובל לפיזיקה
קטגוריה:פיזיקאים צרפתים
קטגוריה:זוכי פרס נובל צרפתים
קטגוריה:בוגרי אקול נורמל סופרייר
קטגוריה:סגל אקול נורמל סופרייר
קטגוריה:חברי האקדמיה הצרפתית למדעים
קטגוריה:צרפתים ממוצא גרמני
קטגוריה:אלזס: אישים
קטגוריה:זוכי מדליית הזהב של CNRS
קטגוריה:צרפתים שנולדו ב-1902
קטגוריה:צרפתים שנפטרו ב-1984
מריה, נסיכת הוהנצולרן

מריה, נסיכת הוהנצולרן (בגרמנית: Maria von Hohenzollern, 17 בנובמבר 1845 - 26 בנובמבר 1912), הייתה נסיכה גרמנית מבית הוהנצולרן-זיגמרינגן, ואמו של אלברט הראשון, מלך הבלגים.

==ביוגרפיה==
מריה נולדה ב-17 בנובמבר 1845 בזיגמרינגן, לקרל אנטון, נסיך הוהנצולרן וליוזפינה, נסיכת באדן, בתם של קרל, הדוכס הגדול של באדן וסטפני דה בוהארנה. אביה היה נצר לבית הוהנצולרן-זיגמרינגן, שהיה ענף קתולי של בית הוהנצולרן, ואחיה הקטן קרל הוכתר מאוחר יותר כמלך רומניה. בהגיעה לפרקה הייתה מריה מועמדת פוטנציאלית להתחתן עם אדוארד, נסיך וויילס, אולם לבסוף התחתנה ב-25 באפריל 1867 עם הנסיך פיליפ, רוזן פלנדריה, בנו של לאופולד הראשון, מלך הבלגים. מריה הייתה אמנית מוכשרת, וציוריה אף הוצגו מדי פעם ביריד בבריסל. בנוסף היה למריה סלון ספרותי, שהיה מקום מפגש לסופרים רבים.

בשנת 1905 מת בעלה פיליפ, ובשנת 1909 מת גיסה לאופולד השני, מלך הבלגים ללא בנים, ובנה אלברט הראשון, מלך הבלגים עלה לשלטון במקומו. ב-26 בנובמבר 1912 מתה מריה בבריסל, לאחר שסבלה כמה ימים מדלקת ריאות.

==משפחתה==
ב-25 באפריל 1867 התחתנה מריה עם הנסיך פיליפ, רוזן פלנדריה, בנו של לאופולד הראשון, מלך הבלגים, ממנו היו לה 5 ילדים:
* בודואן, נסיך בלגיה (1869–1891)
* הנרייט, נסיכת בלגיה (1870–1948), התחתנה עם אמנואל, דוכס ונדום
* ז'וזפין מארי, נסיכת בלגיה (1870–1871)
* ז'וזפין קרולין, נסיכת בלגיה (1872–1958), התחתנה עם הנסיך קרל אנטון פון הוהנצולרן
* אלברט הראשון, מלך הבלגים (1875–1934)

==אילן יוחסין==

==קישורים חיצוניים==

* 

קטגוריה:בית הוהנצולרן
קטגוריה:ילידות 1845
קטגוריה:נפטרות ב-1912
ולרי גרסימוב

ולרי ואסילייביץ' גרסימוב (ברוסית: Вале́рий Васи́льевич Гера́симов; נולד ב-8 בספטמבר 1955) הוא איש צבא רוסי בדרגת גנרל ארמייה המכהן כראש המטה הכללי של רוסיה וסגן ראשון לשר ההגנה של רוסיה מאז 9 בנובמבר 2012. ב-11 בינואר 2023 מונה למפקד העליון של כוחות היבשה, הים והאוויר הרוסיים הפועלים בזירת המלחמה באוקראינה, במקביל להמשך תפקידו כרמטכ"ל.

==ביוגרפיה==
גרסימוב התגייס לכוחות המזוינים של הפדרציה הרוסית ועשה את עיקר שירותו בחיל השריון, בו שירת כמפקד מחלקת טנקים, מפקד פלוגה ומפקד גדוד וחטיבה. בשנים 1993–1995 פיקד על דיוויזיית החי"ר הממונע ה-144, לאחר מכן השתלם באקדמיה לפיקוד בכיר של הצבא. בתפקידו הבא פיקד על הארמייה ה-58 במהלך מלחמת צ'צ'ניה השנייה. בשנת 2006 מונה למפקד המחוז הצבאי סנקט פטרבורג וב-2009 למפקד המחוז הצבאי מוסקבה. ב-2010 מונה במקביל גם לתפקיד סגן ראש המטה הכללי הרוסי. בשנת 2012 מונה למפקד המחוז הצבאי המרכזי ובהמשך באותה שנה מונה לראש המטה הכללי הרוסי.

כרמטכ"ל צבא רוסיה ערך רפורמות בצבא הרוסי כדי להתאימו באופן מיטבי ל"מלחמות הדור החדש". הדבר התבטא בהשקעה בתחומים הטכנולוגיים של הצבא. גרסימוב פיקד על הצבא הרוסי במהלך סיפוח חצי האי קרים, ובעקבות זאת נכלל שמו ברשימת הבכירים במשטר הרוסי שהאיחוד האירופי הטיל עליהם סנקציות אישיות. בהמשך כהונתו פיקד גרסימוב גם על ההתערבות הרוסית במלחמת האזרחים בסוריה ועל הפלישה הרוסית לאוקראינה.

גרסימוב נשוי ואב לבן.

==דוקטרינת גרסימוב==

כרמטכ"ל עיצב גרסימוב דוקטרינה חדשה להפעלת הכוח של רוסיה. הדוקטרינה קובעת שהפעלת הכוח הצבאי היא מהלך ההכרעה האחרון, המועצם על ידי המהלכים הסמויים או הניתנים להכחשה שקדמו לו. לשיטתו יש להפעיל תחילה אמצעים לא-צבאיים להשגת מטרות פוליטיות ואסטרטגיות הכוללים לוחמה קיברנטית, הפעלת כוחות שניתן להכחיש את פעולתם, מהלכים כלכליים ופוליטיים, לוחמה פסיכולוגית ומהלכים לגיוס האוכלוסייה המקומית כנגד השלטון ולבסוף הפעלת כוח צבאי. הפעלת הכוח הצבאי על פי דוקטרינת גרסימוב משולבת יחד עם האמצעים הלא צבאיים ופועלת בתיאום אתם. מגוון אמצעי העצמה (הצבאית והלא צבאית) הרוסית צריכים לפעול בתיאום מרבי אף בדרגים נמוכים יחסית של האסטרטגיה. הדוקטרינה מומשה במהלך הסכסוך הרוסי-אוקראיני ובמהלך ההתערבות הרוסית במלחמת האזרחים בסוריה.

ניתן להתחקות אחר הבסיס הרעיוני של הדוקטרינה בטקסט שפרסם ב-26 בפברואר 2013, במגזין הצבאי הרוסי VPK, תחת הכותרת "חשיבות המחקר לראיית הנולד"<ref></ref>.

==קישורים חיצוניים==

* 
* דימה אדמסקי, [https://web.archive.org/web/20200222224130if_/http://maarachot.idf.il/PDF/FILES/5/113925.pdf ההתערבות הרוסית בסוריה - משמעויות אסטרטגיות ולקחים מערכתיים], עשתונות גיליון 13, מרכז המחקר, המכללה לביטחון לאומי, נובמבר 2016.

==הערות שוליים==

קטגוריה:גיבורי הפדרציה הרוסית
קטגוריה:ראשי המטה הכללי של צבאות רוסיה וברית המועצות
קטגוריה:גנרלים בכוחות המזוינים של הפדרציה הרוסית
קטגוריה:המעורבות הרוסית במלחמת האזרחים בסוריה: יחידות, ארגונים ואישים
קטגוריה:גנרלי ארמייה (הפדרציה הרוסית)
קטגוריה:שריונאים סובייטים
קטגוריה:מקבלי עיטור ההצטיינות למען המולדת
קטגוריה:מקבלי עיטור אלכסנדר נבסקי (הפדרציה הרוסית)
קטגוריה:הפלישה הרוסית לאוקראינה: אישים
קטגוריה:רוסים שהוטלו עליהם סנקציות של מחלקת האוצר של ארצות הברית
קטגוריה:רוסים שנולדו ב-1955
מריה הנרייטה, ארכידוכסית אוסטריה

מריה הנרייטה, ארכידוכסית אוסטריה (22 באוגוסט 1836 – 19 בספטמבר 1902), הייתה בתו של הארכידוכס יוזף, פלטין הונגריה, ואשתו של לאופולד השני, מלך הבלגים.

== ביוגרפיה ==
מריה הנרייטה נולדה ב-22 באוגוסט 1836 בבודפשט, לארכידוכס יוזף, פלטין הונגריה ולמריה דורותיאה, דוכסית וירטמברג בתם של לודוויג, דוכס וירטמברג והנרייטה, נסיכת נסאו-ויילבורג.

ב-22 באוגוסט 1853 התחתנה מריה הנרייטה עם לאופולד, נסיך הכתר של בלגיה, בנישואים שנועדו לחזק את מעמדו של בית המלוכה הבלגי. נישואי הזוג לא היו מוצלחים, ובני הזוג חיו רוב הזמן בנפרד. בשנת 1865 מת חמיה לאופולד הראשון, מלך הבלגים, ובעלה עלה לשלטון במקומו כלאופולד השני, מלך הבלגים. בשנת 1869 מת בנם הנסיך לאופולד, דוכס בראבנט, ובני הזוג ניסו להביא בן נוסף, אולם הניסיון נכשל, ונולדה בת, קלמנטין, נסיכת בלגיה. מריה הנרייטה נתנה לבנותיה חינוך מעולה, ומאוד טיפחה אותן. את זמנה השקיעה בעיקר בסוסיה ההונגריים. בשנת 1895 פרשה מריה הנרייטה מחצר המלוכה, ועברה להתגורר בספא, ובתה לואיז, נסיכת בלגיה החליפה אותה כגברת הראשונה של בלגיה. ב-19 בספטמבר 1902 מתה מריה הנרייטה בביתה בספא, והיא בת 66 שנים.

== משפחתה ==
ב-22 באוגוסט 1853 התחתנה מריה הנרייטה עם לאופולד השני, מלך הבלגים, ממנו נולדו לה 4 ילדים:
* לואיז-מארי אמליה (18 בפברואר 1858- 1 במרץ 1924), התחתנה עם פיליפ, נסיך סקסוניה-קובורג-גותה.
* לאופולד פרדינאן אלי ויקטור אלבר מארי (12 ביוני 1859 - 22 בינואר 1869).
* סטפני קלוטילד לואיז הרמיני מארי שארלוט (21 במאי 1864 - 23 באוגוסט 1945), התחתנה עם רודולף, נסיך הכתר האוסטרי, ולאחריו התחתנה עם אלמר לונלאיי, ולאחריו התחתנה עם וסארוס נאמני.
* קלמנטין אלברטין מארי לאופולדין (30 ביולי 1872 - 8 במרץ 1955), התחתנה עם ויקטור, נסיך נפוליאון.

== אילן יוחסין ==

== קישורים חיצוניים ==

* 

קטגוריה:ילידות 1836
קטגוריה:בית הבסבורג
קטגוריה:נפטרות ב-1902
נפתלי איתן

נפתלי איתן (אייזן) (9 בפברואר 1935 - 18 בפברואר 2016) היה נשיא איגוד שופטי הכדורגל ושימש בתפקידים בכירים שונים בעיריית ירושלים, בעל עיטור ההוקרה "יקיר ירושלים".

== ביוגרפיה ==
נולד למשפחה חרדית בירושלים. אביו, ששימש כרב, נהרג בתאונת דרכים בין רכבת לאוטובוס בהיות איתן בן 3, ולכן נשלח לבית היתומים "דיסקין" עם שני אחיו, שם שהה עד שמלאו לו 16. 
התגייס בגיל 18 ושירת בצה"ל במשך 15 שנה. השתחרר בדרגת סגן-אלוף. לאחר שחרורו בשנת 1968 החל לעבוד בעיריית ירושלים בתקופת כהונתו של ראש העיר טדי קולק. הוא שימש בתפקידי ניהול ומשאבי אנוש עד לפרישתו בשנת 1990. בין השאר היה סמנכ"ל לאמרכלות, משנה למנכ"ל ומ"מ מנכ"ל. שימש חבר הנהלה בקרן ירושלים, בתיאטרון ירושלים, בבצלאל ובלהקת הורה ירושלים.

איתן כיהן בשנות ה-60 וה-70 כשופט כדורגל בינלאומי בישראל ומחוצה לה, היה יו"ר הוועדה המקצועית של איגוד השופטים ושימש יועץ של ראשי ההתאחדות בכל הנוגע לתפקוד המקצועי באיגוד. בשנת 2001 מונה לנשיא איגוד השופטים, וכיהן בתפקיד זה עד לפטירתו.

בשנת 2006 הוענק לו עיטור הכבוד יקיר ירושלים לשנת תשס"ו על פעילותו הרבה, לרוב בהתנדבות, במוסדות ובארגונים שונים - למשל ניהול ספרייה בכלא רמלה ומתן הרצאות לאסירים בנושאי ספורט וחוקת הכדורגל - ועל שליחותו לקידום ולטיפוח תרבות הספורט בישראל.

== קישורים חיצוניים ==
* [https://www.jerusalem.muni.il/he/city/yakir/yakir2006/ מר נפתלי איתן] באתר יקיר ירושלים (יש לגלול מטה)
* 
* [http://football.org.il/Archive/Articles/Pages/historypenalty_07junel2011.aspx.aspx "היום לא יבעטו כאן פנדל"], אתר ההתאחדות לכדורגל בישראל, 24 ביולי 2011.

== הערות שוליים ==

קטגוריה:יקירי ירושלים
קטגוריה:שופטי כדורגל ישראלים
קטגוריה:עובדי עיריית ירושלים
קטגוריה:סגני-אלופים בצה"ל
קטגוריה:סגל בית הסוהר איילון
קטגוריה:ישראלים שנולדו ב-1935
קטגוריה:ישראלים שנפטרו ב-2016
אדם מחפש את חווה

אדם מחפש את חווה (בהולנדית: Adam zoekt Ava) היא תוכנית ריאליטי הולנדית של היכרויות המופקת על ידי Reinout Oerlemans אשר שודרה לראשונה בשנת 2014, בערוץ RTL 5. החידוש של התוכנית הוא העובדה שכל המשתתפים עירומים, עם תפנית נוספת בכך שמועמד נוסף (גם הוא בעירום) מוצג באמצע התוכנית ומתחרה על חיבתה של הדמות הראשית. המגיש והדוגמן לשעבר ניקולט קלויבר, שעזב את BNN, מגיש את התוכנית. התוכנית החלה באזור האוקיינוס השקט, באי מוגו מוגו באיי הפנינה, פנמה. עונה 1 הכילה 6 פרקים. עונה 2 הכילה 8 פרקים.

== עיבודים בינלאומיים ==
הפורמט נמכר ליצרנים במדינות שונות.

גרסה ספרדית, Adán y Eva, צולמה בקרואטיה, בהגשת מוניקה מרטינז, והוצגה ב-Cautro ב-21 באוקטובר 2014. התוכנית חודשה לעונה שנייה, אשר צולמה באזור הפיליפינים.

העיבוד הגרמני Adam sucht Eva החל בבכורה ב-28 באוגוסט 2014 בערוץ RTL. שישה פרקים של העונה הראשונה צולמו ב-Tikehau, בהגשת נלה לי.

הגרסה הצרפתית Adam recherche Ève החלה בבכורה ב-3 במרץ 2015 בערוץ D8, בהגשת קרוליין אית'ורבייד.

הגרסה הדנית Adam og Eva צולמה ביוון והחלה לשדר ב-21 בינואר 2015 ב-TV3.

העיבוד פיני Aatami etsii Eevaa צולם גם הוא ביוון והחל בבכורה ב-6 באפריל 2015 ב-Nelonen.

NOVE הפיקו בסתיו 2015 את הגרסה האיטלקית "L'isola di Adamo ed Eva", עם ולדימיר לוקסוריה כמגיש.

הגרסה ההונגרית Ádám keresi Évát שודרה למשך שמונה פרקים ב-Viasat 3 מ-25 באפריל ל-10 ביוני 2016.

== ביקורת ==
הסדרה נתקלה בביקורות רבות, הן בגרסתה המקורית והן בעיבודיה.

העובדה שמשתתפי הסדרה אינם לבושים כלל נתקלה בטענה כי המתמודדים חושפים עצמם יתר על המידה עבור פרסום, לעיתים בלי שהם מודעים לכך לחלוטין, ועלול להיווצר מצב בו אדם משודר בעירום בטלוויזיה ללא ידיעתו וללא דרך לתקן זאת, בדומה לתקרית ג'סי ניסוויץ בדייט בעירום. בנוסף נטען ששידור התוכנית ללא טשטוש איברי המין וללא צנזור מינימלי פוגע ברגשות הציבור ואינו מתאים לילדים שעלולים לצפות בכך. עוד נטען שמוצגת בתוכנית זו דרך לא בריאה להתחלת מערכת יחסים, והפיכת התוכנית לתחרות עלולה לגרום לבחירה במתמודד האטרקטיבי יותר. סצנות כמו עיסוי המתמודדים אחד את השני בעירום, רחצה בעירום, וכן שתי מתמודדות המורחות בשמנים מתמודד באמבט העצימו את הביקורת כלפי המתירנות של התוכנית.

== ראו גם ==
* דייט בעירום, תוכנית היכרויות בעירום אמריקאית
* משיכה בעירום, תוכנית היכרויות בעירום בריטית

== קישורים חיצוניים ==
* 

* [https://www.youtube.com/watch?v=d84xmnXPXkA&index=1&list=PL-scGTeYY25AKsmWSRBn6wlTeFdNrC1EB העונה הראשונה של התוכנית ההולנדית], באתר יוטיוב
* 
* 

== הערות שוליים ==

קטגוריה:תוכניות מציאות: שידוכים והיכרויות
קטגוריה:עירום בטלוויזיה
רימאס קורטינאיטיס

רימאס קורטינאיטיס (נולד ב-15 במאי 1960 בקובנה, ליטא), הוא כדורסלן עבר ליטאי ומאמן חימקי מוסקבה.

כשחקן זכה עם נבחרת ברית המועצות בכדורסל באליפות אירופה בכדורסל 1985, במדליית זהב באולימפיאדת סיאול (1988), במדליית כסף באליפות העולם בכדורסל 1986 ובמדליית ארד באליפות אירופה בכדורסל 1989. עם נבחרת ליטא בכדורסל זכה במדליית ארד באולימפיאדת ברצלונה (1992) ובאולימפיאדת אטלנטה (1996) ובמדליית כסף באליפות אירופה בכדורסל 1995. זכה חמש פעמים באליפות ברית המועצות בכדורסל גברים ופעם אחת באליפות ליגת העל הספרדית בכדורסל. כמאמן זכה שלוש פעמים ביורוקאפ (פעם אחת עם ריטאס וילנה ופעמיים עם חימקי מוסקבה), פעמיים באליפות ליטא, פעמיים בגביע הליטאי, פעם אחת באליפות הליגה הבלטית ופעם אחת באליפות הליגה המאוחדת של VTB.

==קישורים חיצוניים==

קטגוריה:כדורסלנים ליטאים
קטגוריה:קובנה: אישים
קטגוריה:כדורסלני נבחרת ליטא
קטגוריה:כדורסלני צסק"א מוסקבה
קטגוריה:כדורסלני ריטאס וילנה
קטגוריה:כדורסלני אלאן שאלון
קטגוריה:כדורסלני ז'לגיריס קובנה
קטגוריה:כדורסלני ריאל מדריד
קטגוריה:מאמני חימקי
קטגוריה:מאמני פלקנסטרו קאנטו
קטגוריה:כדורסלנים באולימפיאדת סיאול (1988)
קטגוריה:כדורסלנים באולימפיאדת ברצלונה (1992)
קטגוריה:כדורסלנים באולימפיאדת אטלנטה (1996)
קטגוריה:אלופים אולימפיים סובייטים: כדורסל
קטגוריה:מאמני כדורסל ליטאים
קטגוריה:מאמני ריטאס וילנה
קטגוריה:ספורטאים זרים באוקראינה
קטגוריה:ספורטאים ליטאים ברוסיה
קטגוריה:ספורטאים זרים בגרמניה
קטגוריה:ספורטאים זרים בצרפת
קטגוריה:ספורטאים ליטאים בספרד
קטגוריה:ספורטאים זרים באוסטרליה
קטגוריה:ספורטאים ליטאים באזרבייג'ן
קטגוריה:ספורטאים ליטאים בפולין
קטגוריה:ספורטאים ליטאים בלטביה
קטגוריה:ליטאים שנולדו ב-1960
פאפה סוארה

פאפה סוארה (בצרפתית: Papa Souaré; נולד ב-6 ביוני 1990) הוא כדורגלן סנגלי המשחק במאת'רוול בעמדת המגן השמאלי.

==קריירה==
סוארה התחיל את הקריירה שלו בקבוצת דיאמברס מליגת העל הסנגלית. בגיל 18 הצטרף לליל והתחיל בקבוצת המילואים של המועדון.

לאחר שלא זכה לדקות משחק רבות בליל, בקיץ הושאל לסטאד ריימס על מנת לצבור דקות משחק. במדי ריימס שיחק 23 משחקים ולא כבש אף שער ובסיום העונה חזר לליל כשחקן הרכב.

ב-1 בפברואר 2015 חתם ל-3 וחצי שנים בקריסטל פאלאס ששילמה עבורו 5.3 מיליון אירו.

באוגוסט סוארה חתם בטרואה מהליגה הצרפתית השנייה.

ב-6 בספטמבר 2021, סוארה חתם בצ'רלטון את'לטיק מהפוטבול ליג הראשונה.

ב-17 ביולי 2023 סוארה חתם במאת'רוול מליגת העל הסקוטית.

==קריירה בינלאומית==
ב-29 בפברואר 2012 סוארה ערך את הופעת הבכורה שלו בנבחרת סנגל בתיקו 0-0 נגד . סוארה השתתף עם הנבחרת באולימפיאדת לונדון וגביע אפריקה לאומות 2015. ב-29 במרץ 2016 הבקיע את שער הבכורה שלו בנבחרת בניצחון 1-2 נגד .

ב-11 בספטמבר 2016 סוארה נפצע בתאונת דרכים בכביש M4 בה שבר את רגלו ואת לסתיו, פציעה שלפי טענת הרופאים תמנע מסוארה לשחק כדורגל בחצי שנה הקרובה.

==קישורים חיצוניים==

קטגוריה:כדורגלנים סנגלים
קטגוריה:מגני כדורגל סנגלים
קטגוריה:כדורגלני ליל
קטגוריה:כדורגלני סטאד ריימס
קטגוריה:כדורגלני קריסטל פאלאס
קטגוריה:כדורגלני טרואה
קטגוריה:כדורגלני צ'רלטון את'לטיק
קטגוריה:כדורגלני מאת'רוול
קטגוריה:כדורגלני נבחרת סנגל
קטגוריה:כדורגלנים באולימפיאדת לונדון (2012)
קטגוריה:כדורגלני גביע אפריקה לאומות 2015
קטגוריה:ספורטאים סנגלים בצרפת
קטגוריה:ספורטאים סנגלים באנגליה
קטגוריה:ספורטאים זרים בסקוטלנד
קטגוריה:סנגלים שנולדו ב-1990
סופיה, נסיכת הולנד

סופיה, נסיכת הולנד (בהולנדית: Sophie van Oranje-Nassau); 8 באפריל 1824 - 23 במרץ 1897), הייתה בתו של וילם השני, מלך הולנד ואשתו של קרל אלכסנדר, הדוכס הגדול של סקסוניה-ויימאר-אייזנך.

==ביוגרפיה==
סופיה נולדה ב-8 באפריל 1824 בהאג, שהשתייכה לממלכה המאוחדת של ארצות השפלה, לוילם, נסיך אורנז' ולאנה פבלובנה, הנסיכה הגדולה של רוסיה, בתו של פאבל הראשון, קיסר רוסיה.

ב-8 באוקטובר 1842 התחתנה סופיה עם בן דודה קרל אלכסנדר, נסיך הכתר של סקסוניה-ויימאר-אייזנך, ממנו נולדו לה 4 ילדים. סופיה לא הייתה יפה בכלל, אולם פיצתה על זה בעזרת פיקחותה הרבה, וכן על ידי הלבושים והתכשיטים הנאים שתמיד לבשה. בשנת 1853 מת חמיה קרל פרידריך, הדוכס הגדול של סקסוניה-ויימאר-אייזנך, ובעלה עלה לשלטון במקומו כקרל אלכסנדר, הדוכס הגדול של סקסוניה-ויימאר-אייזנך. בשנת 1890 מת אחיה וילם השלישי, מלך הולנד, ובתו עלתה לשלטון במקומו כוילהלמינה, מלכת הולנד, תוך שסופיה משמשת כנסיכת הכתר עד למותה ב-23 במרץ 1897.

==משפחתה==
ב-8 באוקטובר 1842 התחתנה סופיה עם קרל אלכסנדר, הדוכס הגדול של סקסוניה-ויימאר-אייזנך, ממנו נולדו לה 4 ילדים:
* קרל אוגוסט, נסיך הכתר של סקסוניה-ויימאר-אייזנך (1844–1894)
* מריה אלכסנדרינה, נסיכת סקסוניה-ויימאר-אייזנך (1849–1922), התחתנה עם היינריך השביעי, נסיך רויס.
* אנה, נסיכת סקסוניה-ויימאר-אייזנך (1851–1859)
* אליזבת זיבילה, נסיכת סקסוניה-ויימאר-אייזנך (1854–1908), התחתנה עם יוהאן אלברכט, דוכס מקלנבורג-שוורין.

== אילן יוחסין ==

==קישורים חיצוניים==

* 

קטגוריה:בית אוראניה-נסאו
קטגוריה:ילידות 1824
קטגוריה:נפטרות ב-1897
פרנץ יוזיאס, דוכס סקסוניה-קובורג-זאלפלד

פרנץ יוזיאס, דוכס סקסוניה-קובורג-זאלפלד (בגרמנית: Franz Josias Herzog von Sachsen-Coburg-Saalfeld; 25 בספטמבר 1697 – 16 בספטמבר 1764) היה דוכס סקסוניה-קובורג-זאלפלד בין השנים 1745–1764.

==ביוגרפיה==
פרנץ יוזיאס נולד ב-25 בספטמבר 1697 בזאלפלד שהשתייכה לדוכסות סקסוניה-זאלפלד, ליוהאן ארנסט הרביעי, דוכס סקסוניה-קובורג-זאלפלד, ולשרלוטה יוהאנה, רוזנת ולדק-וילדונגן, בתו של יוזיאס השני, רוזן ולדק-וילדונגן. בשנת 1718 התגייס פרנץ יוזיאס לצבא האימפריה הרומית הקדושה, אולם בשנת 1720 חזר על פי דרישת אביו לקובורג. בשנת 1724 התחתן אחיו כריסטיאן ארנסט בנישואים מורגנטיים, ובשל כך הורה אביו שלאחר מותו ישלטו שניהם במשותף. בשנת 1729 מת אביו יוהאן ארנסט הרביעי, דוכס סקסוניה-קובורג-זאלפלד, ופרנץ יוזיאס ואחיו כריסטיאן ארנסט השני, דוכס סקסוניה-קובורג-זאלפלד עלו לשלטון במקומו, אולם כריסטיאן ארנסט היה השליט העיקרי. בשנת 1733 החל פרנץ יוזיאס להיות השליט העיקרי בדוכסות, ובשנת 1735 החל לשלוט לבדו בקובורג.

ב-4 בספטמבר 1745 מת אחיו כריסטיאן ארנסט השני, דוכס סקסוניה-קובורג-זאלפלד, ופרנץ יוזיאס עלה במקומו לשלטון. בין השנים 1750–1755 היה פרנץ יוזיאס העוצר של דוכסות סקסוניה-ויימאר בשם ארנסט אוגוסט השני, דוכס סקסוניה-ויימאר-אייזנך.

ב-16 בספטמבר 1764 מת פרנץ יוזיאס, ובנו ארנסט פרידריך, דוכס סקסוניה-קובורג-זאלפלד עלה לשלטון במקומו.

==משפחתו==
ב-2 בינואר 1723 התחתן פרנץ יוזיאס עם אנה סופיה, נסיכת שוורצבורג-רודולשטט, בתו של לודוויג פרידריך הראשון, נסיך שוורצבורג-רודולשטט, ממנה נולדו לו 8 ילדים:
* ארנסט פרידריך, דוכס סקסוניה-קובורג-זאלפלד (1724–1800)
* יוהאן וילהלם (1726–1745)
* אנה סופיה (1727–1728)
* כריסטיאן פרנץ (1730–1797)
* שרלוטה סופיה, נסיכת סקסוניה-קובורג-זאלפלד (1731–1810), התחתנה עם לודוויג, דוכס מקלנבורג-שוורין
* פרדריקה מגדלנה (1733 – 1734)
* פרדריקה קרולינה, נסיכת סקסוניה-קובורג-זאלפלד (1735–1791), התחתנה עם קרל אלכסנדר, מרקיז ברנדנבורג-אנסבך
* יוזיאס, נסיך סקסוניה-קובורג-זאלפלד (1737–1815)

== אילן יוחסין ==

==קישורים חיצוניים==

* 

{| class="wikitable" style="margin:auto;text-align:center;"
|-
| colspan="3" align="center"| פרנץ יוזיאס, דוכס סקסוניה-קובורג-זאלפלד בית וטין נולד:25 בספטמבר 1697 מת:16 בספטמבר 1764
|-
| rowspan="1" align="center"| כריסטיאן ארנסט השני
| rowspan="1" align="center"| דוכסות סקסוניה-קובורג-זאלפלד 1745–1764
| rowspan="1" align="center"| ארנסט פרידריך
|}

קטגוריה:דוכסי סקסוניה-קובורג-זאלפלד
קטגוריה:אבירי מסדר העיט הלבן
קטגוריה:גרמנים שנולדו ב-1697
קטגוריה:גרמנים שנפטרו ב-1764
אוגוסטה, נסיכת בריטניה

אוגוסטה, נסיכת בריטניה (באנגלית: Princess Augusta of Great Britain; 31 ביולי 1737 – 31 במרץ 1813), הייתה נכדתו של ג'ורג' השני, מלך בריטניה, אשתו של קרל וילהלם פרדיננד, דוכס בראונשווייג-וולפנביטל, ואמה של קרולינה מבראונשווייג-וולפנביטל - אשתו של ג'ורג' הרביעי, מלך הממלכה המאוחדת.

==ביוגרפיה==
אוגוסטה נולדה ב-31 ביולי 1737 בארמון סנט ג'יימס, לונדון, לפרדריק, נסיך ויילס ולאוגוסטה, נסיכת סקסוניה-גותה-אלטנבורג, בתם של פרידריך השני, דוכס סקסוניה-גותה-אלטנבורג, ומגדלנה אוגוסטה, נסיכת אנהלט-צרבסט. אוגוסטה גדלה בארמון קיו, שם התחנכה יחד עם אחיה ג'ורג' הנסיך מוויילס, ולמדה היסטוריה, ספרות, צרפתית ואיטלקית.

ב-16 בינואר 1764 התחתנה אוגוסטה עם בן דודה קרל וילהלם פרדיננד, נסיך הכתר של בראונשווייג-וולפנביטל בקפלה המלכותית בלונדון, ולאחר מכן נסעו השניים לבראונשווייג. לקראת לידת בתה הבכורה - אוגוסטה, דוכסית בראונשווייג-וולפנביטל, נסעה אוגוסטה לבריטניה, על מנת ללדת בסיבה מוכרת. בכל תקופת חייו של חמיה - קרל הראשון, דוכס בראונשווייג-וולפנביטל, הייתה אוגוסטה בצל חמותה הדומיננטית - פיליפינה שרלוטה, נסיכת פרוסיה, ומשום כך התרחקה מחיי החצר. בשנת 1780 מת חמיה קרל הראשון, דוכס בראונשווייג-וולפנביטל, ובעלה עלה לשלטון במקומו כקרל וילהלם פרדיננד, דוכס בראונשווייג-וולפנביטל.

בשנת 1806 נהרג בעלה קרל וילהלם פרדיננד במהלך קרב ינה-אאורשטדט, ולאחר מכן נכבשה דוכסות בראונשווייג. בעקבות כך ברחה אוגוסטה לבריטניה, והתגוררה שם לצד משפחתה עד למותה ב-31 במרץ 1813.

==משפחתה==
בשנת 1764 התחתנה אוגוסטה עם קרל וילהלם פרדיננד, דוכס בראונשווייג-וולפנביטל, ממנו נולדו לה 7 ילדים:
* אוגוסטה, דוכסית בראונשווייג-וולפנביטל (1764–1788), התחתנה עם פרידריך השלישי, דוכס וירטמברג
* קרל גאורג אוגוסט, נסיך הכתר של בראונשווייג-וולפנביטל (1766–1806)
* קרולינה, דוכסית בראונשווייג-וולפנביטל (1768–1821), התחתנה עם ג'ורג' הרביעי, מלך הממלכה המאוחדת
* גאורג וילהלם כריסטיאן (1769–1811)
* אוגוסט (1770–1822)
* פרידריך וילהלם, דוכס בראונשווייג-וולפנביטל (1771–1815)
* אמליה קרולינה דורותיאה לואיזה (1772–1773)

== אילן יוחסין ==

==קישורים חיצוניים==

קטגוריה:בית הנובר
קטגוריה:נסיכות בריטיות
קטגוריה:ילידות 1737
קטגוריה:אישים הקבורים בקפלת ג'ורג' הקדוש בטירת וינדזור
קטגוריה:נפטרות ב-1813
ציפורי זיפים

ציפורי זיפים (שם מדעי: Dasyornithidae) היא משפחת ציפורי שיר החיות רק ביבשת אוסטרליה. במשפחה ישנו סוג יחיד - ציפור זיפים (Dasyornis) ובו 3 מינים. בעבר הן שויכו למשפחת אכנתיזיים או לפרדלוטיים, אך הועברו למשפחה נפרדת.

מינים אלה בינוניים באורך 17–27 סנטימטרים והם בעלי זנב ארוך ורגליים ארוכות והם מותאמים להליכה על הקרקע ולריצה. הנוצות חומות מחום אדמוני ועד לחום זית, והבטן והצוואר אפורים. המקור מחודד ומכוסה בתחילתו בזיפים קצרים, מהם קיבלה הציפור את שמה.

ציפורים אלה חיות בשיחים וביערות שבאזורי האקלים הים-תיכוני בדרומה של אוסטרליה, בדרום-מזרחה ובדרום-מערבה. הן חיות רוב הזמן בצמחייה הסבוכה ויוצאות ביום כשאין סכנה. רוב הזמן הן נמצאות על הקרקע ויעופו רק כאמצעי הימלטות אחרון. הן מנפנפות בזנבותיהם הגדולים בזמן שהן נעות ומחפשות זרעים, חרקים, עכבישים ותולעים. 

==מיון==
*משפחה ציפורי זיפים (Dasyornithidae)
**סוג ציפור זיפים (Dasyornis)
***מין Dasyornis brachypterus
***מין Dasyornis broadbenti
***מין Dasyornis longirostris

==קישורים חיצוניים==

קטגוריה:בעלי חיים שתוארו ב-1827
קטגוריה:טקסונים שתוארו בידי ניקולס אילוורד ויגורס
קטגוריה:עורבאים
בראד שניידר

בראד שניידר (באנגלית: Brad Schneider; נולד ב-20 באוגוסט 1961) הוא פוליטיקאי יהודי-אמריקאי חבר המפלגה הדמוקרטית. בשנים 2013–2015 כיהן כנציג המחוז העשירי של אילינוי בבית הנבחרים של ארצות הברית ובנובמבר 2016 נבחר לכהונה נוספת.

==ביוגרפיה==
שניידר נולד וגדל בדנוור שבקולורדו בן למשפחה יהודית. ב-1983 סיים תואר ראשון בהנדסת תעשייה וניהול מאוניברסיטת נורת'ווסטרן, לאחר מכן התגורר במשך שנה בקיבוץ עין דור בישראל וב-1988 סיים תואר שני במנהל עסקים מאוניברסיטת נורת'ווסטרן.

עבד כיועץ בחברת PWC, וכיועץ לענייני ביטוח ועסקים בחברות נוספות עד שב-2008 הקים חברת ייעוץ משלו. שניידר פעיל בקהילה היהודית באזור שיקגו, הוא שימש חבר בהנהלת הוועד היהודי-אמריקני וכיהן במשך ארבע שנים כיושב ראש ארגון הברית הלטינו-יהודית בשיקגו.

ב-2012 זכה בבחירות המקדימות של המפלגה הדמוקרטית לנציגות המחוז העשירי של אילינוי בבית הנבחרים של ארצות הברית, בבחירות הכלליות גבר על מועמד המפלגה הרפובליקנית, חבר הקונגרס המכהן בוב דולד ברוב של 50.6%. בבחירות ב-2014 הפסיד לדולד לאחר שקיבל רק 48.7% מהקולות. ב-2016 נבחר שוב לאחר שגבר על דולד ברוב של 52.6%.

בינואר 2020 היה חלק ממשלחת של הקונגרס האמריקאי בראשות יושבת ראש בית הנבחרים ננסי פלוסי לאתרים יהודיים בפולין ולפורום השואה העולמי החמישי שהתקיים בירושלים.

שניידר נשוי לג'ולי ואב לשניים. מתגורר בדירפלד שבאילינוי.

==קישורים חיצוניים==

* 

* [http://www.schneiderforcongress.com/meet-brad אתר הבחירות של בראד שניידר]
* 

==הערות שוליים==

קטגוריה:חברי המפלגה הדמוקרטית (ארצות הברית)
קטגוריה:חברי בית הנבחרים של ארצות הברית מאילינוי
קטגוריה:יהודים חברי בית הנבחרים של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-113 של ארצות הברית
קטגוריה:בוגרי אוניברסיטת נורת'ווסטרן
קטגוריה:אמריקאים שנולדו ב-1961
פיליפינה שרלוטה, נסיכת פרוסיה

פיליפינה שרלוטה, נסיכת פרוסיה (בגרמנית: Philippine Charlotte von Preußen; 13 במרץ 1716 - 17 בפברואר 1801), הייתה בתו של פרידריך וילהלם הראשון, מלך בפרוסיה, ואשתו של קרל הראשון, דוכס בראונשווייג-וולפנביטל.

== ביוגרפיה ==
פיליפינה שרלוטה נולדה בברלין ב-13 במרץ 1716 לפרידריך וילהלם הראשון, מלך בפרוסיה ולסופיה דורותיאה מהנובר, בתו של ג'ורג' הראשון, מלך בריטניה.

ב-2 ביולי 1733 התחתנה פיליפינה שרלוטה עם קרל, נסיך הכתר של בראונשווייג-וולפנביטל, ממנו נולדו לה 13 ילדים. בשנת 1735 מת חמיה פרדיננד אלברכט השני, דוכס בראונשווייג-וולפנביטל, ובעלה עלה לשלטון במקומו כקרל הראשון, דוכס בראונשווייג-וולפנביטל. פיליפינה שרלוטה התערבה בנהול הממשל, והייתה דומיננטית מאוד בחצר. בנוסף קשרה פיליפינה שרלוטה קשרים חמים עם כמה מאנשי הרוח הגרמניים של אותה תקופה, ואף אירחה אותם בחצרה. פיליפינה שרלוטה שקדה על חינוך בנה קרל וילהלם פרדיננד, ושלחה אותו להתחנך אצל אחיה פרידריך השני, מלך פרוסיה. בשנת 1773 מינה בעלה קרל הראשון, דוכס בראונשווייג-וולפנביטל את בנה קרל וילהלם פרדיננד לעוצר, ובשנת 1780 מת בעלה קרל, ובנה עלה לשלטון כקרל וילהלם פרדיננד, דוכס בראונשווייג-וולפנביטל.

ב-17 בפברואר 1801 מתה פיליפינה שרלוטה בבראונשווייג, והשאירה אחריה ספרייה בת 4,000 ספרים.

==משפחתה==
ב-2 ביולי 1733 התחתנה פיליפינה שרלוטה עם קרל הראשון, דוכס בראונשווייג-וולפנביטל, ממנו נולדו לה 13 ילדים:
* קרל וילהלם פרדיננד, דוכס בראונשווייג-וולפנביטל (1735–1806)
* גאורג פרנץ (1736–1737)
* סופיה קרולינה, נסיכת בראונשווייג-וולפנביטל (1737–1817), התחתנה עם פרידריך, מרקיז ברנדנבורג-ביירוית
* כריסטיאן לודוויג (1738–1742)
* אנה אמליה, דוכסית בראונשווייג-וולפנביטל (1739–1807), התחתנה עם ארנסט אוגוסט השני, דוכס סקסוניה-ויימאר-אייזנך
* פרידריך אוגוסט, נסיך בראונשווייג-וולפנביטל (1740–1805)
* אלברכט היינריך (1742–1761)
* לואיזה (1743–1744)
* וילהלם אדולף (1745–1770)
* אליזבת כריסטינה מבראונשווייג-וולפנביטל, נסיכת הכתר של פרוסיה (1746–1810), התחתנה עם פרידריך וילהלם השני, מלך פרוסיה
* פרדריקה (1748–1758)
* אוגוסטה דורותיאה (1749–1810)
* לאופולד, נסיך בראונשווייג-וולפנביטל (1752–1785)

== אילן יוחסין ==

==קישורים חיצוניים==

* 

קטגוריה:נסיכות פרוסיה
קטגוריה:ילידות 1716
קטגוריה:נפטרות ב-1801
אברהם הכהן בן יוסף

רב אברהם הכהן גאון או אברהם בן יוסף הכהן ריש מתיבתא כיהן כראש ישיבת גאון יעקב בשנות ד'תש"נ - ד'תש"פ.

שמו נמצא בן כתבי גניזת קהיר: "חבורת סנהדרין גדולה בן מרנא יוסף ראש ישיבת ארץ ישראל נשמתו עדן". באוסף אדלר נמצאה איגרת ממנו אל קהילת התפוצות.

==לקריאה נוספת==
* אוצר הגדולים, [http://www.hebrewbooks.org/pagefeed/hebrewbooks_org_22628_27.pdf כרך ב, ערך פ"ז (עמ' כז)]

==הערות שוליים==

קטגוריה:אנשי היישוב הוותיק ילידי ארץ ישראל
קטגוריה:גאוני ארץ ישראל
קטגוריה:ירושלים: רבנים
קטגוריה:כהנים מבני צדוק
קטגוריה:ספרות יהודית של ימי הביניים
קטגוריה:צור
קטגוריה:רבנים ארץ-ישראלים
קטגוריה:משפחת אהרן הכהן בן מאיר
קטגוריה:אנשי היישוב הוותיק ילידי ארץ ישראל במאה ה-10
עניי עירך קודמים

עניי עירך קודמים הוא כלל בהלכות צדקה, שמקורו בתלמוד, לפיו יש להקדים ולסייע לעניים הקרובים אל האדם, לפני שמסייעים לעניי מקומות רחוקים. בהשאלה, נעזרים רבות בכלל זה בעברית המודרנית, לצורך הבהרה שעל הבריות לדאוג לזקוקים לעזרה מבין הנמצאים בקרבם, בטרם ידאגו לרחוקים. 

==מקורות הכלל==
אף על פי שקיים חיוב לתת צדקה גם לעניים ממקומות רחוקים, וכמו שלמדו חז"ל מהפסוק "כִּי פָתֹחַ תִּפְתַּח אֶת יָדְךָ לוֹ": "אין לי אלא לעניי עירך, לעניי עיר אחרת מנין? תלמוד לומר פתח תפתח, מכל מקום", דרשו חכמים שיש להקדים את עניי עירו לעניי עיר אחרת. וכך אמרו בתלמוד בבלי בשם רב יוסף: 
 לפי ברייתא זו סדרי הקדימה הם: סיוע לעני קודם לסיוע לעשיר. סיוע לעני קרוב משפחה קודם לסיוע לעני שאינו קרוב משפחה. סיוע לעני (שאינו קרוב משפחה) שדר בעירי קודם לסיוע לעני שכזה שדר בעיר אחרת.

גם בתנא דבי אליהו מופיע דירוג לגבי מתן צדקה: 

==פסיקת ההלכה==
כלל זה נפסק להלכה בשולחן ערוך הן לגבי הלכות הלוואה והן לגבי הלכות צדקה. השולחן ערוך הוסיף על פי הספרי שעניי ארץ ישראל קודמים לעניי חוץ לארץ.

==במדינת ישראל==
כלל זה מהווה שיקול להעדפת תושבי המדינה על פני זרים בתחומים מסוימים.

ההסתדרות הרפואית בישראל מחקה כלל זה מנייר העמדה הקודם שלה, בטענה שהעדיפות חייבת להינתן לאלו שזקוקים לעזרה הדחופה יותר, בלי להתחשב בעדיפות של קרבה זו או אחרת, וכן משום שבזמן האירוע קשה להבחין בין המפגע לנפגעים.<ref>"[https://www.ima.org.il/mainsitenew/viewcategory.aspx?categoryid=8987 עניי עירך קודמים" ואתיקה רפואית באירוע רב נפגעים], אתר ההסתדרות הרפואית בישראל</ref>
== ראו גם ==
* מתנות עניים
==לקריאה נוספת==
* נחמה ליבוביץ, עיונים חדשים בספר שמות עמ' 300-302, "עניי עירך קודמים".

==קישורים חיצוניים==
* הרב ד"ר יהודה זולדן, [http://www.tzohar.org.il/wp-content/uploads/lz_tzohar.pdf סדרי קדימות במתן צדקה בזמננו], צהר, גיליון לז ה'תשע"ה, עמ' 37-50

==הערות שוליים==

קטגוריה:הלכה
קטגוריה:צדקה
קטגוריה:ניבים וביטויים חז"ליים
קטגוריה:בבא מציעא: סוגיות תלמודיות
רסיסים

רסיסים (באנגלית: Fugitive Pieces) הוא רומן מאת הסופרת והמשוררת הקנדית אן מייקלס. הוא פורסם לראשונה ב-1996 וזכה בפרס הרומן הראשון של ספרים בקנדה, פרס Trillium, פרס בייליז לסיפורת מאת נשים (פרס אורנג'), פרס הספרות של הגרדיאן, ופרס וינגייט של ג'ואיש קווטרלי.

הספר כתוב בשני חלקים. הראשון עוקב אחר סיפורו של יעקב ביר, אשר כילד יהודי בפולין נמלט בקושי מהנאצים. הוא ניצל על ידי גאולוג יווני, אתוס רוסוס, שמאמץ אותו ולוקח אותו לחיות באי זקינתוס ביוון. לאחר המלחמה השניים מהגרים לטורונטו. הרומן עוקב אחר המשך חייו של יעקב. הספר השני נכתב מנקודת מבטו של מעריץ של שירתו של יעקב, בן.

הספר כתוב בשפה פיוטית עם שכבות של מטפורות, והוא חוקר תמות של טראומה, צער, אובדן, זיכרון, וכן תגליות - הן האישית והן המדעיות.

הספר עובד לסרט שהוקרן לראשונה בפסטיבל הקולנוע הבינלאומי של טורונטו ב-2007, בבימויו של ג'רמי פודסווה. התסריט נכתב על ידי מייקלס עצמה. בסרט כיכבו סטיבן דיליין וראדה סרבדז'יה.

== תקציר העלילה ==
בחלק הראשון של הספר, יעקב ביר הוא ילד יהודי בן 7 החי עם משפחתו בפולין. כשהנאצים מסתערים על בית המשפחה, הוא נמלט מגורלם של הוריו ואחותו, בלה, שנרצחים, כשהוא מתחבא מאחורי הטפט בארון. משם הוא בורח ליער. לאחר זמן מה, הוא נתקל בארכאולוג, אתוס רוסוס, שחופר באתר בביסקופין. אתוס מבריח את יעקב לאי זקינתוס ביוון. אתוס הוא גם גאולוג, והוא מוקסם מעץ ואבנים עתיקים. יעקב לומד יוונית ואנגלית, אך מגלה שככל שהוא לומד שפות חדשות, הן מוחקות מזכרונו את העבר.

אחרי המלחמה, אתוס ויעקב מהגרים לטורונטו, שם לאחר כמה שנים יעקב פוגש את אלכסנדרה בספריית המוזיקה. אלכס היא אישה אינטנסיבית, פילוסופית ואשפית של משחקי מילים. יעקב ואלכס מתחתנים, אבל הקשר נכשל כי אלכס מצפה שיעקב ישתנה בקצב מהיר, ושינטוש את העבר שלו. יעקב חושב ללא הרף על זכרונותיו מאחותו, בלה, במיוחד אלה בהם היא מנגנת בפסנתר. בסופו של דבר הם מתגרשים. יעקב פוגש ומתחתן עם מיכאלה, ובעזרתה הוא מסוגל להרפות מבלה. יחד הם עוברים ליוון להתגורר בבית שעבר מדור לדור במשפחת רוסוס.

החלק השני של הספר מסופר מנקודת מבטו של בן, פרופסור קנדי ממוצא יהודי, אשר נולד בקנדה להורים ניצולי שואה. בשנת 1954 בית המשפחה באונטריו נהרס על ידי הוריקן הייזל. בן הופך למומחה להיסטוריה של מזג האוויר, ומתחתן עם בחורה בשם נעמי. הוא מעריץ גדול של שירתו של יעקב, ובמיוחד האופן שבו הוא מתמודד עם נושא השואה, כאשר בן עצמו מתקשה להתמודד עם הזוועות שההורים שלו וודאי סבלו. בסופו של הסיפור, בן נשלח כדי להחזיר מביתו ביוון את כתביו של יעקב, שם בן מבלה שעות בנבירה בעברו של יעקב.

==הוצאה בעברית==
* רסיסים, אן מייקלס, הוצאת כנרת זמורה ביתן, 2009. תרגום: אורטל אריכה.

==פרסים==
* פרס הגרדיאן לספרות (1997)
* פרס אורנג' (פרס בייליז לסיפורת מאת נשים) (1997)
* פרס רומן הביכורים של קנדה (1996)
* פרס פרמיו לטרריו ג'יספה אסרבי (2001)
* פרס טריליום (1997)
* פרס ג'ואיש קווטרלי-וינגייט (Jewish Quarterly-Wingate) לסיפורת (1998)
* מועמדות לפרס גילר (1996)

== קישורים חיצוניים ==
* 
* [https://www.theguardian.com/books/2009/may/23/fugitive-pieces-anne-michaels Guardian book club: Memories of war], הגרדיאן, ג'ון מולן,23 במאי 2009
* [http://www.nytimes.com/books/97/04/20/reviews/970420.20dipiert.html Fossil Remains], W. S. Di Piero, הניו יורק טיימס, 20 באפריל 1997

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ספרים על השואה
קטגוריה:ספרים קנדיים
קטגוריה:ספרי 1996
קטגוריה:ספרי הוצאת כנרת
קטגוריה:ספרי זמורה ביתן
פורטוגזים

פורטוגזים (בפורטוגזית: Portugueses) הם קבוצה אתנית שהתהוותה בפורטוגל, במערב חצי האי האיברי. שפתם היא הפורטוגזית ודתם השלטת היא הנצרות, בעיקר רומית קתולית.

בעקבות התפשטותה בעבר של האימפריה הפורטוגזית והתיישבות במושבות באסיה, אפריקה ואמריקה, ולאחר מכן בעקבות גלי הגירה עד למאה ה-20 וה-21, קמו קהילות פורטוגזיות באזורים רבים על כדור הארץ ותפוצה פורטוגזית גדולה.

הפורטוגזים מילאו תפקיד מפתח בעידן התגליות הגאוגרפיות, וחקרו ארצות רחוקות שלא היו ידועות קודם לכן לאירופים באמריקה, אפריקה, אסיה ואוקיאניה.

==מקורות==
הפורטוגזים של ימינו משויכים על ידי אנתרופולוגים לקבוצת אוכלוסייה "איברית" ("מערב-ים תיכונית"). המרכיבים היסודיים באתנוגנזה של הפורטוגזים היו שבטים קלטו-איברים שעברו תהליך רומאניזציה במאות הראשונות לספירה. במאות 5–6 ליסוד הקלטו-איברי נוסף מרכיב גרמאני בעקבות הגעתם לאזור של שבטי ויזיגותים וסואבים. במאה ה-8 פלשו לחצי האי האיברי מורים, אוכלוסייה ברברית-ערבית מצפון-מזרח אפריקה. תושבי פורטוגל נאבקו שנים רבות במורים, שהיו בני דת מוסלמית, ושכבשו למשך חמש מאות שנה את רוב שטחי ארצם. בסופו של דבר השתחררו הפורטוגזים מהכיבוש המורי, והמורים חלקם גורשו וחלקם נטמעו בעמם. עד סוף המאה ה-15 גם מספר רב של יהודים ספרדים שהתיישבו בפורטוגל בתקופות שונות נטמעו באוכלוסייה הפורטוגזית הנוצרית, תוך המרת דתם.

==דמוגרפיה==
===דמוגרפיה של פורטוגל===
בפורטוגל חיים כ-10 מיליון פורטוגזים ילידים, מתוך אוכלוסייה כללית של 10,750,000 תושבים.

===שפות הרוב והמיעוטים בפורטוגל===
א. פורטוגזית - היא שפת רוב הפורטוגזים.

ב. שפות מיעוט:
*מירנדית - הקרובה לניב של חבל לאון. מדוברת על ידי כ-15,000 תושבים ביישובים מירנדה דה מורו, וימיוזו ומוגאדורו. כולם דו-לשוניים ודוברים גם פורטוגזית.
*ברנקניו (Barranquenho) - הוא ניב פורטוגזי עם השפעה חזקה של השפה האקסטרמדורית. הוא מדובר על ידי תושבי העיר ברנקוס בפורטוגל, בגבול בין אקסטרמדורה לאנדלוסיה. מספר דובריו כ-2000.

===מיעוטים אתניים בפורטוגל===
בפורטוגל חיים בני מיעוטים שאינם נחשבים פורטוגזים במובן של קבוצה אתנית אלא במשמעות של אזרחי פורטוגל.
*דוברי פורטוגזית מברזיל, אפרו-פורטוגזים מהמושבות הפורטוגזיות לשעבר באפריקה ומהודו הפורטוגזית לשעבר, שהיגרו לפורטוגל החל מתחילת המאה ה-20.
*מיעוטים סלאביים - בעיקר אוקראינים (בימינו המיעוט השלישי בפורטוגל), כמו כן מיעוטים ממוצא רומאני - רומנים מרומניה ומרפובליקת מולדובה היגרו לפורטוגל החל משלהי המאה ה-20 ותחילת המאה ה-21.
*צוענים או רומה (Ciganos)- המונים כ-40,000 בני אדם.
*מיעוט סיני שהגיע ממקאו ומקומות אחרים בסין.
*מיעוט של יהודים רובם ספרדים-פורטוגזים, חלקם אנוסים לשעבר, כמו יהודי בלמונטה, ומיעוטם אשכנזים.

===התפוצה הפורטוגזית בעולם===
למעלה ממאה מיליון אנשים בעולם הם צאצאים לאבות פורטוגזים מוכרים שהגיעו להודו, אמריקה, מקאו, מזרח טימור, מלזיה, אינדונזיה ואפריקה.

בשנים 1886–1966 הייתה לפורטוגל ההגירה השלילית הגדולה ביותר במערב אירופה, להוציא אירלנד.
מאמצע המאה ה-19 ועד סוף שנות ה-50 של המאה ה-20 עזבו כמעט שני מיליון פורטוגזים את ארצם, בעיקר לברזיל, אך גם לארצות הברית.
כ-40 מיליון ברזילאים הם צאצאים לפורטוגזים שהיגרו בסוף המאה ה-19 ותחילת המאה ה-20. כ-1,200,000 ברזילאים הם מהגרים ילידי פורטוגל.
מיעוטים פורטוגזים חשובים חיים גם בארצות אחרות.

רוב הצאצאים של היהודים הפורטגזים חיים בימינו בישראל, בארצות הברית, צרפת, ונצואלה, ברזיל, טורקיה והולנד.
בברזיל רבים מהם היו אנוסים או "נוצרים חדשים".

==קישורים חיצוניים==

*
קטגוריה:פורטוגל: דמוגרפיה
ציפורי סאטין

ציפורי סאטין (שם מדעי: Cnemophilidae) היא משפחת ציפורי שיר החיות ביערות גינאה החדשה וסביבותיה והן קרובות משפחתם של העדניים ושל המלנוכריים.
== מאפיינים ==
לציפורים אלה דו-צורתיות זוויגית בה הזכר גדול ומפואר יותר מהנקבה וצבעו צהוב או כתום, עם בטן שחורה וראשו עד המקור גם שחור. הזנב וקצוות הכנפיים אדמוניים והכנפיים מעוגלות. הזכרים בולטים בעיקר בגלל הכתר המזדקר האדמוני שלהם.

אלו עופות קרקע הרריים החיים בגובה 2,000-4,000 מטר מעל הים ביערות וסבכים ומחפשים פירות, זרעים וחרקים ביערות. 

עקב מיקומן הגאוגרפי הקשה להגעה ועקב נדירותן בטבע, אין הרבה מידע אודותן.

==מיון==
המשפחה כוללת ארבעה מינים בשני סוגים.
*משפחה ציפורי סאטין (Cnemophilidae)
**סוג Cnemophilus
***מין Cnemophilus loriae
***מין Cnemophilus macgregorii
**סוג ומין יחיד Loboparadisea sericea

==קישורים חיצוניים==

קטגוריה:בעלי חיים שתוארו ב-1862
קטגוריה:טקסונים שתוארו בידי ארנסט מאייר
קטגוריה:עורבאים
אלכסנדרה החשמונאית (השלישית)

אלכסנדרה החשמונאית (מכונה השלישית כדי להבדילה מן האחרות; ? – 31 לפנה"ס?) הייתה מנהיגה מבית חשמונאי. היא הנהיגה מובלעת מורדת קטנה סביב מבצר הורקניה, שעמדה בפני חילות הורדוס קרוב לשש שנים. 

אלכסנדרה הייתה בתו של אריסטובולוס השני, ואחותם של אלכסנדר השני והמלך החשמונאי האחרון ביהודה, מתתיהו אנטיגונוס השני. יוסף בן מתתיהו מזכיר אותה פעמיים בחיבורו "מלחמת היהודים". הוא מספר כי לאחר שאלכסנדר הוצא להורג, לקח תלמי בן מנאיוס , שליט כלקיס, את אחיו של אלכסנדר – אנטיגונוס, אלכסנדרה ואחות נוספת, תחת חסותו. הוא שלח את בנו, פיליפיון, לאשקלון, וזה חטף אותם מאמם והביאם אליו. פיליפיון התאהב באלכסנדרה ונשא אותה לאשה, אולם מאוחר יותר הומת בשל כך על ידי אביו, שאחר כך נשא אותה לאשה בעצמו.

יוסף בן מתתיהו מדווח בקיצור רב על התבצרותה של "אחות אנטיגנוס", אך אינו מציין את שמה ולא ברור במי משתי האחיות מדובר. ישראל שצמן מציין כי "שם אחותו של אנטיגונוס אינו ידוע", בעוד קנת אטקינסון סבור כי מדובר באלכסנדרה. היא גייסה את תומכיו של אחיה אנטיגונוס - שהודח על ידי הורדוס, נלקח בשבי, והוצא להורג באנטיוכיה בפקודת מרקוס אנטוניוס - והשתלטה על הורקניה המרוחקת במדבר. קנת אטקינסון העריך כי הדבר אירע ב-37 לפנה"ס, שנת הוצאתו להורג של אנטיגונוס. היא משלה במקום עד סמוך לקרב אקטיום ב-31 לפנה"ס; באותה עת, נדרש הורדוס לשלוח את צבאו לעזרתם של מרקוס אנטוניוס וקלאופטרה נגד אוקטביאנוס, אך נאלץ לצאת להורקניה במקום, כדי לדכא את המורדת. סביר להניח שאלכסנדרה הוצאה להורג לאחר תבוסתה. כרוב מוחלט של ההיסטוריונים, העריך אטקינסון כי היה מדובר באמתלה בלבד מצד הורדוס, כדי לא להשתתף בעימות ולהסתכן בבחירת צד מפסיד. אך הוא כתב שאם הדבר בכל זאת נכון, הרי שאלכסנדרה אולי שינתה את ההיסטוריה, שכן הורדוס היה עשוי להטות את הכף נגד אוקטביאנוס באקטיום.

לא ידוע עליה דבר מלבד פרטים אלה, ויוסף בן מתתיהו לא כתב דבר אודותיה בחיבורו "קדמוניות היהודים". על אף שלמרותה סרה נחלה קטנה בלבד, הייתה אלכסנדרה המנהיגה העצמאית האחרונה מבין החשמונאים.

== הערות שוליים==

קטגוריה:חשמונאים
קטגוריה:נשים שליטות
קרולינה לואיזה, נסיכת סקסוניה-ויימאר-אייזנך

קרולינה לואיזה, נסיכת סקסוניה-ויימאר-אייזנך (בגרמנית: Karoline Luise von Sachsen-Weimar-Eisenach; 18 ביולי 1786 – 20 בינואר 1816), הייתה בתו של קרל אוגוסט, הדוכס הגדול של סקסוניה-ויימאר-אייזנך, ואשתו של פרידריך לודוויג, נסיך הכתר של מקלנבורג-שוורין.

==ביוגרפיה==
קרולינה לואיזה נולדה ב-18 ביולי 1786 בויימאר שהשתייכה לדוכסות סקסוניה-ויימאר, לקרל אוגוסט, דוכס סקסוניה-ויימאר-אייזנך ולואיזה, נסיכת הסן-דרמשטדט, בתו של לודוויג התשיעי, רוזן הסן-דרמשטדט.

ב-1 ביולי 1810 התחתנה קרולינה לואיזה עם פרידריך לודוויג, נסיך הכתר של מקלנבורג-שוורין, בנו של פרידריך פרנץ הראשון, הדוכס הגדול של מקלנבורג-שוורין, ממנו נולדו לה 3 ילדים. הנישואים היו מוצלחים, והשניים אהבו אחד את השנייה. לאחר לידת בנה הצעיר מגנוס בשנת 1815 חלתה קרולינה לואיזה, וב-20 בינואר 1816 מתה בלודוויגסלוסט. לפני מותה ביקשה קרולינה לואיזה מבעלה פרידריך לודוויג שיתחתן שוב, ואכן בשנת 1818 הוא התחתן עם אוגוסטה, רוזנת הסן-הומבורג, בתו של פרידריך החמישי, רוזן הסן-הומבורג.

==משפחתה==
ב-1 ביולי 1810 התחתנה קרולינה לואיזה עם פרידריך לודוויג, נסיך הכתר של מקלנבורג-שוורין, בנו של פרידריך פרנץ הראשון, הדוכס הגדול של מקלנבורג-שוורין, ממנו נולדו לה 3 ילדים:
* אלברט ממקלנבורג-שוורין (1812–1834)
* הלנה, דוכסית מקלנבורג-שוורין (1814–1858), התחתנה עם פרדיננד פיליפ, דוכס אורליאן
* מגנוס ממקלנבורג-שוורין (1815–1816)

== אילן יוחסין ==

==קישורים חיצוניים==

* 

קטגוריה:נסיכות גרמניות
קטגוריה:ילידות 1786
קטגוריה:נפטרות ב-1816